ПРОТОКОЛ № 18

от заседанието на Комисия по правни въпроси 
на Висшия съдебен съвет, проведено на 09 май 2016 г.

Днес, 09 май 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
			КАРОЛИНА НЕДЕЛЧЕВА
 НЕЗАБРАВКА СТОЕВА 

На заседанието присъстват експертните сътрудници на комисията: Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Министерство на правосъдието относно проект на Закон за изменение и допълнение на Закона за съдебната власт.

Д Н Е В Е Н   Р Е Д:

1. ОТНОСНО: Доклад за прилагането на закона и за дейността на съдилищата през 2015 г., изпратен от председателя на Върховния касационен съд.
КОМИСИЯТА ПО ПРАВНИ ВЪПРОСИ
Р Е Ш И:

1.1. Възлага на Юлиана Колева да изготви проект на становище по Доклада за прилагането на закона и за дейността на съдилищата през 2015 г., изпратен от председателя на Върховния касационен съд, за следващото заседание на комисията.

2. ОТНОСНО: Доклад за прилагането на закона и за дейността на Прокуратурата и на разследващите органи през 2015 г., изпратен от главния прокурор на република България.

КОМИСИЯТА ПО ПРАВНИ ВЪПРОСИ
Р Е Ш И:

2.1. Възлага на Каролина Неделчева да изготви проект на становище по Доклада за прилагането на закона и за дейността на Прокуратурата и на разследващите органи през 2015 г., изпратен от главния прокурор на република България, за следващото заседание на комисията.

3. ОТНОСНО: Писмо от председателя на Комисията по правни въпроси към 43-то Народно събрание относно законопроект за предотвратяване на корупцията и за отнемане на незаконно придобито имущество, за становище.

КОМИСИЯТА ПО ПРАВНИ ВЪПРОСИ
Р Е Ш И:

3.1. Предоставя законопроекта за предотвратяване на корупцията и за отнемане на незаконно придобито имущество на членовете на комисията за изразяване на становище, за следващото заседание.

4. ОТНОСНО: Писмо от Министерство на околната среда и водите относно уведомление/жалба № АССС/С2012/76 до Комисията по съответствие към Конвенцията за достъпа до информация, участието на обществеността в процеса на вземане на решения и достъпа до правосъдие по въпроси на околната среда (Орхуска конвенция) относно неспазване от страна на България на Конвенцията по отношение на налагане на съдебна възбрана при процедури по преразглеждане на решения по оценка на въздействието върху околната среда, екологична оценка и оценка за съвместимост с предмета и целите на опазване на защитените зони от Натура 2000.

КОМИСИЯТА ПО ПРАВНИ ВЪПРОСИ
Р Е Ш И:

4.1. Да се изпрати писмото от министъра на околната среда и водите на председателя на Комисията по правни въпроси към 43-то Народно събрание, по компетентност, с оглед преценка относно необходимостта от съобразяване с отправената препоръка за изменение на чл. 60 , ал. 1 от АПК при изготвяне на предложение за изменение и допълнение на АПК. 
4.2. Да се изпрати писмо до директора на Националния институт на правосъдието със запитване дали в провежданите до момента обучения за административни съдии е било включено обучение по Конвенцията за достъп до информация, участието на обществеността в процеса на вземане на решение и достъпа до правосъдие по въпроси на околната среда.
Във връзка с отправените от Комисията по съответствие към Конвенцията за достъп до информация, участието на обществеността в процеса на вземане на решение и достъпа до правосъдие по въпроси на околната среда препоръки, КПВ предлага в обученията на административните съдии да бъдат включени теми, засягащи уредената с Конвенцията материя.
Комисията отправя молба за своевременен отговор с оглед изготвяне на становище по изпълнението на препоръките на Комисията по съответствие в срок до 20.05.2016 г.
4.3. Да се изпрати писмото от министъра на околната среда и водите на председателя на Върховния административен съд, за преценка относно необходимостта от обсъждане на практиката по Конвенцията за достъп до информация, участието на обществеността в процеса на вземане на решение и достъпа до правосъдие по въпроси на околната среда във връзка с препоръките, отправени от Комисията по съответствие към Р. България.
4.4. Изпраща решението по т.4 на министъра на околната среда и водите и напомня, че министърът притежава законодателна инициатива и може да направи предложение до Народното събрание за изменение на чл. 60, ал. 1 от АПК.

5. ОТНОСНО: Писмо от председателя на асоциация „Прозрачност без граници“ относно общ преглед на антикорупционната правна рамка в страната във връзка с проект OLAF.

КОМИСИЯТА ПО ПРАВНИ ВЪПРОСИ
Р Е Ш И:

5.1. Висшия съдебен съвет не разполага с изисканата информация, тъй като не е извършвал проучване сред практикуващите магистрати по поставените с т. 1, 2 и 5 от писмото въпроси и не поддържа статистическата информация, изискана с т. 2 и 4 от същото.
5.2. Писмото от председателя на асоциация „Прозрачност без граници“ да се изпрати главния прокурор на Република България за предоставяне на изисканата с т. 3 и т. 4 от писмото информация, в случай че същата се поддържа от Прокуратурата на Р. България.
5.3. Решението по т. 5 да се изпрати на председателя на асоциация „Прозрачност без граници“.

6. ОТНОСНО: Решение на Комисия „Бюджет и финанси“ по протокол № 17 от 4.05.2016 г., т. 30 относно проект за изменение и допълнение на Вътрешните правила за определяне месечното възнаграждение на изборните членове на Висшия съдебен съвет, за съгласуване.

КОМИСИЯТА ПО ПРАВНИ ВЪПРОСИ
Р Е Ш И:

6.1. Съгласува вътрешните правила за определяне месечното възнаграждение на изборните членове на Висшия съдебен съвет със следните забележки:
- В чл. 1, ал. 2 след „…се утвърждават от“ да се добави „пленума“.
- В чл. 2 след „…вземане на решения от“ да се добави „пленума“.
- В чл. 3, ал. 3 да се възпроизведе текста на чл. 29, ал. 1 от ЗСВ. 
- Ако правилата носят наименование „Вътрешните правила за определяне месечното възнаграждение на изборните членове на Висшия съдебен съвет“, следва чл. 7 да отпадне, в противен случай трябва да се промени наименованието на Наредбата.
6.2. Решението по т. 6 да се изпрати на Комисия „Бюджет и финанси“.

7. ОТНОСНО: Решение на Комисия „Публична комуникация“ по протокол № 16 от 19.04.2016 г., т. 1, относно публикация в електронния сайт HASKOVONET, за сведение.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение публикацията в електронния сайт HASKOVONET.

ДОПЪЛНИТЕЛНИ ТОЧКИ:

8. ОТНОСНО: Писмо от Министерство на правосъдието относно проект на Закон за изменение и допълнение на Закона за съдебната власт.

КОМИСИЯТА ПО ПРАВНИ ВЪПРОСИ
Р Е Ш И:
8.1. Предоставя проекта на Закона за изменение и допълнение на Закона за съдебната власт на членовете на комисията за изразяване на становище, за следващото заседание.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА